

ประกาศโรงเรียนบ้านหนองแลงระไง
เรื่อง รับสมัครคัดเลือกบุคคลเพื่อจ้างเป็นอัตราจ้างผู้ปฏิบัติงานธุรการโรงเรียน ปีงบประมาณ พ.ศ. ๒๕๖๔
สังกัดสำนักงานเขตพื้นที่การศึกษาประถมศึกษาศรีสะเกษ เขต ๑

 ด้วยโรงเรียนบ้านหนองแลงระไง สังกัดสำนักงานเขตพื้นที่การศึกษาประถมศึกษาศรีสะเกษ เขต ๑ ประสงค์จะดำเนินการคัดเลือกบุคคลเพื่อจ้างเป็นอัตราจ้างผู้ปฏิบัติงานธุรการโรงเรียน ปีงบประมาณ ๒๕๖๔ เพื่อลดภาระงานที่ไม่เกี่ยวข้องกับการจัดการเรียนการสอนของครู และให้สอดคล้องกับนโยบายกระทรวง ศึกษาธิการ โดยอาศัยอำนาจตามคำสั่งสำนักงานคณะกรรมการการศึกษาขั้นพื้นฐาน ที่ ๑๓๔๐/๒๕๖๐ สั่ง ณ วันที่ ๒๔ สิงหาคม พ.ศ. ๒๕๖๐ เรื่องมอบอำนาจเกี่ยวกับการจัดซื้อจัดจ้างและการบริหารพัสดุภาครัฐ หนังสือสำนักงานคณะกรรมการการศึกษาขั้นพื้นฐาน ด่วนที่สุด ที่ ศธ ๐๔๐๐๙/ว ๕๙๖๕ ลงวันที่ ๑ ตุลาคม ๒๕๖๑ หนังสือคณะกรรมการการศึกษาขั้นพื้นฐาน ด่วนที่สุด ที่ ศธ ๐๔๐๐๙/ว ๖๔๔๘ ลงวันที่ ๒๒ ตุลาคม ๒๕๖๑ และหนังสือสำนักงานเขตพื้นที่การศึกษาประถมศึกษาศรีสะเกษ เขต ๑ ด่วนที่สุด ที่ ศธ ๐๔๑๓๘/ว ๔๑๕๐ ลงวันที่ ๑๓ พฤศจิกายน ๒๕๖๓ จึงประกาศรับสมัครคัดเลือกบุคคลเพื่อจ้างเป็นอัตราจ้างผู้ปฏิบัติงานธุรการโรงเรียน ปีงบประมาณ พศ. ๒๕๖๔ รายละเอียดดังนี้

1. **ตำแหน่งที่รับสมัครคัดเลือก**

ชื่อตำแหน่ง อัตราจ้างผู้ปฏิบัติงานธุรการโรงเรียน

ตำแหน่งว่าง จำนวน ๑ อัตรา

อัตราจ้าง เดือนละ ๙,๐๐๐ บาท

ลักษณะการจ้าง โดยวิธีการจ้างเหมาบริการ ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐

ระยะเวลาการจ้าง ๙ เดือน ตั้งแต่วันเริ่มทำสัญญา ถึงวันที่ ๓๐ กันยายน ๒๕๖๔ และจะจ้างต่อเนื่องเมื่อได้รับงบประมาณแล้ว

1. **ขอบข่ายภารกิจและหน้าที่**

๒.๑ งานธุรการ สารบรรณ จัดเก็บเอกสารหลักฐานทะเบียนและหนังสือราชการต่าง ๆ

รวมทั้งระบบ E-Office

๒.๒ งานการเงิน งานพัสดุ จัดลงทะเบียน คุมการเบิกจ่าย การจัดเก็บ รักษาดูแลความเป็น

ระเบียบเรียบร้อย

๒.๓ งานข้อมูลสารสนเทศ จัดระบบทะเบียน ระเบียบข้อมูล การสำราจและบันทึกข้อมูล

การจัดทำรายงานข้อมูล จัดส่งและรับข้อมูลในระบบ ICT

๒.๔ งานการประสานงาน การติดต่อสื่อสารกับหน่วยงานส่วนราชการอื่น ๆ ชุมชนและ

ท้องถิ่น การให้บริการแก่ประชาชนหรือผู้ที่มาขอรับบริการ หรือติดต่อราชการ

๒.๕ ปฏิบัติงานอื่นตามที่ได้รับมอบหมาย

1. **คุณสมบัติของผู้รับสมัครเข้ารับการคัดเลือก**

๓.๑ เป็นผู้มีคุณสมบัติทั่วไปตามมาตรา ๓๐ แห่งพระราชบัญญัติระเบียบข้าราชการครูและ

บุคลากรทางการศึกษา พ.ศ. ๒๕๔๗ และที่แก้ไขเพิ่มเติม

๓.๒ เป็นผู้ได้รับวุฒิการศึกษาตั้งแต่ประกาศนียบัตรวิชาชีพ (ปวช.) ขึ้นไป

๓.๓ มีความสามารถเหมาะสมในการปฏิบัติงานในหน้าที่

1. **การรับสมัคร และเอกสารหลักฐาน**

๔.๑ วัน เวลา และสถานที่รับสมัครให้ผู้ประสงค์จะสมัครขอและยื่นใบสมัครด้วยตนเองได้ที่

โรงเรียนบ้านหนองแลงระไง ตำบลรุ่งระวี อำเภอน้ำเกลี้ยง จังหวัดศรีสะเกษ ระหว่างวันที่ ๒๕ - ๓๐ ธันวาคม ๒๕๖๓ ในเวลา ๐๘.๓๐ น. - ๑๖.๓๐ น.

๔.๒ หลักฐานที่ต้องยื่นพร้อมใบสมัคร

 ๔.๒.๑ รูปถ่ายหน้าตรงไม่สวมหมวกและไม่สวมแว่นตาดำ ขนาด ๑.๕ x ๑ นิ้ว โดยถ่าย

 ไว้ไม่เกิน ๖ เดือน (นับถึงวันรับสมัครวันสุดท้าย) และถ่ายครั้งเดียวกัน จำนวน ๓ รูป

๔.๒.๒ สำเนาปริญญาบัตรหรือสำเนาหนังสือรับรองวุฒิ และหรือสำเนาแสดงผลการเรียน

 จำนวนอย่างละ ๑ ฉบับ

๔.๒.๓ สำเนาบัตรประจำตัวประชาชน(ยังไม่หมดอายุ) จำนวน ๑ ฉบับ

๔.๒.๔ สำเนาทะเบียนบ้านที่มีชื่อผู้สมัคร จำนวน ๑ ฉบับ

๔.๒.๕ ใบรับรองแพทย์ ซึ่งออกให้โดยสถานพยาบาลของรัฐ ซึ่งออกให้ไม่เกิน ๑ เดือน และ

แสดงว่าไม่เป็นโรคที่ต้องห้ามตามกฎ ก.ค.ศ. ว่าด้วยโรค พ.ศ. ๒๕๔๙

๔.๒.๖ หลักฐานอื่น ๆ (ถ้ามี) จำนวนอย่างละ ๑ ฉบับ เช่น ใบสำคัญสมรส ใบเปลี่ยนชื่อ –

สกุล เป็นต้น

 เอกสารตามข้อ ๔.๒.๒, ๔.๒.๓, ๔.๒.๔ และ ๔.๒.๖ ให้นำฉบับจริงมาแสดงในวันสมัครด้วย และเอกสารที่เป็นฉบับสำเนา ต้องรับรองสำเนาถูกต้องทุกฉบับ

1. **การประกาศรายชื่อผู้มีสิทธิเข้ารับการคัดเลือก**

โรงเรียนบ้านหนองแลงระไง จะประกาศรายชื่อผู้มีสิทธิ์เข้ารับการคัดเลือก ภายในวันจันทร์ที่ ๔

มกราคม ๒๕๖๔ ณ โรงเรียนบ้านหนองแลงระไง และทางเว็บไซต์ http://www.sisaketedu๑.go.th

1. **หลักสูตรและวิธีการคัดเลือก**

โรงเรียนจะดำเนินการคัดเลือกบุคคลเพื่อจ้างเป็นอัตราจ้างผู้ปฏิบัติงานธุรการโรงเรียน

ปีงบประมาณ พ.ศ. ๒๕๖๔ ดังนี้

1. โดยการสอบข้อเขียน ตามขอบข่ายภารกิจและหน้าที่ ความรู้ทั่วไป ความสามารถทาง

ภาษาไทย ความสามารถในภาระงาน ความสามารถในการคิด และความรู้ทางคอมพิวเตอร์ คะแนนเต็ม ๕๐ คะแนน

1. โดยการสัมภาษณ์ ซึ่งจะพิจารณาจากความรู้ความสามารถในการปฏิบัติงาน ตามขอบภารกิจ

และหน้าที่ คะแนนเต็ม ๕๐ คะแนน

1. **กำหนดวัน เวลา และสถานที่คัดเลือก**

|  |  |  |  |  |
| --- | --- | --- | --- | --- |
| วันที่ | เวลา | วิชาที่สอบ | วิธีการคัดเลือก | หมายเหตุ |
| วันพุธ ที่ ๖ มกราคม ๒๕๖๔ | ๐๙.๐๐ - ๑๐.๓๐ น.๑๓.๐๐ น เป็นต้นไป | ความรู้ความสามารถตามขอบข่ายภารกิจและหน้าที่ (๕๐ คะแนน)ประเมินความเหมาะสมกับตำแหน่ง (๕๐ คะแนน) | สอบข้อเขียนสอบสัมภาษณ์ |  |

สำหรับสถานที่คัดเลือกจะแจ้งให้ทราบพร้อมกับการประกาศรายชื่อผู้มีสิทธิ์เข้ารับการคัดเลือก

1. **เกณฑ์การตัดสิน**

ผู้ได้รับการคัดเลือกจะต้องได้คะแนนไม่ต่ำกว่าร้อยละ ๖๐ ของคะแนนเต็ม โดยจัดเรียงลำดับ

คะแนนของผู้ได้รับการคัดเลือกจากคะแนนมากไปหาน้อย กรณีที่ได้คะแนนเท่ากันให้ผู้ได้คะแนนสอบข้อเขียนมากกว่าอยู่ในลำดับที่ดีกว่า หากได้คะแนนเท่ากันอีกให้ผู้สมัครก่อนอยู่ในลำดับที่ดีกว่า

1. **การประกาศผลการคัดเลือกการขึ้นบัญชีหรือการยกเลิกบัญชี**

โรงเรียนบ้านหนองแลงระไง จะประกาศผลการคัดเลือก ภายในวันศุกร์ที่ ๘ มกราคม ๒๕๖๔ ณ โรงเรียนบ้านหนองแลงระไง ตำบลรุ่งระวี อำเภอน้ำเกลี้ยง จังหวัดศรีสะเกษ และทางเว็บไซต์ <http://www.sisaketedu๑.co.th> ได้รับการคัดเลือกจะต้องได้รับการจัดจ้าง ตามจำนวนตำแหน่งที่ประกาศรับสมัคร โดยจะขึ้นบัญชีผู้ได้รับการคัดเลือกไว้ไม่เกิน ๑ ปี นับตั้งแต่วันประกาศผลการคัดเลือก และจะยกเลิกการขึ้นบัญชีเมื่อมีการคัดเลือกตำแหน่งเดียวกันใหม่ หรือ เมื่อสำนักงานคณะกรรมการการศึกษาขึ้นพื้นฐาน และหรือโรงเรียนบ้านหนองแลงระไง เปลี่ยนแปลงอย่างอื่น และจะยกเลิกการขึ้นบัญชีเป็นการเฉพาะในกรณีในกรณีหนึ่ง ดังต่อไปนี้

1. ผู้นั้นขาดคุณสมบัติสำหรับตำแหน่งที่ได้รับการคัดเลือก
2. ผู้นั้นไม่มารายงานตัวปฏิบัติหน้าที่ตามที่กำหนด
3. ผู้นั้นได้รับการจัดจ้างแล้ว
4. ผู้นั้นขอสละสิทธิ์ผู้นั้นไม่สามารถเข้าปฏิบัติหน้าที่ตามที่กำหนดเวลาที่ได้รับการจ้างได้
5. **การจัดจ้าง**

โรงเรียนบ้านหนองแลงระไง จะเรียกตัวผู้ที่ได้รับการคัดเลือกมารายงานตัวเพื่อทำสัญญาจ้างครั้งแรก โดยใช้ประกาศขึ้นบัญชีผู้ได้รับการคัดเลือกเป็นการเรียกตัวผู้มีสิทธิ์ได้รับการจัดทำสัญญาจ้างตามลำดับที่ประกาศผลการคัดเลือกไว้ สำหรับการจัดทำสัญญาจ้างจะดำเนินการได้ต่อเมื่อได้รับแจ้งเรื่องงบประมาณจากสำนักงานคณะกรรมการการศึกษาขั้นพื้นฐาน การเรียกตัวครั้งต่อไป โรงเรียนบ้านหนองแลงระไง จะมีหนังสือเรียกตัวผู้ได้รับการคัดเลือกโดยตรงเป็นรายบุคคล ก่อนวันที่รายงานตัวไม่น้อยกว่าสิบวัน นับตั้งแต่ประทับตราลงทะเบียนของไปรษณีย์ต้นทาง ตามที่อยู่ปรากฏในเอกสารการรับสมัคร อนึ่ง ผู้ที่ได้รับการคัดเลือก ซึ่งได้รับการจ้างเป็นอัตราจ้างผู้ปฏิบัติงานธุรการโรงเรียนไม่มีข้อผูกพันในการจะนำไปสู่การบรรจุหรือปรับเปลี่ยนไปเป็นตำแหน่งลูกจ้างประจำหรือข้าราชการในระหว่างปีงประมาณ หากปรากฏว่าเป็นผู้ขาดคุณสมบัติตามที่กำหนดหรือมีความรู้ความสามารถ ความประพฤติไม่เหมาะสม ผู้มีอำนาจการจ้าง อาจบอกเลิกจ้างโดยไม่ต้องแจ้งให้ผู้รับจ้างทราบล่วงหน้าและจะเรียกร้องสิทธิ์ใด ๆ ไม่ได้

 ประกาศ ณ วันที่ ๒๔ ธันวาคม พ.ศ. ๒๕๖๓



 (นายอภิชาติ เอี่ยมสะอาด)

 ผู้อำนวยการโรงเรียนบ้านหนองแลงระไง